
REFERAT
Privind participarea Consiliului Local în calitate de coorganizator la „Şcoala de vară de limbă şi spiritualitate română- pentru elevii vorbitori de limbă română din două şcoli din Ungaria şi Iugoslavia”, organizată de Liceul Sportiv Banatul
Referitor la solicitarea nr. SC2004 - 020968/ 30.11.2004 a Liceului Sportiv Banatul

privind organizarea „Şcoala de vară de limbă şi spiritualitate română- pentru elevii vorbitori de limbă română din două şcoli din Ungaria şi Iugoslavia” ce se va desfăşura în luna iulie la Timişoara.
Proiectul îşi propune ca pe durata unei săptămâni să îşi îmbunătăţească cunoştinţele de limba română şi să se familiarizeze cu istoria poporului român şi cu geografia României. Cu această ocazie elevii din Ungaria şi Iugoslavia vor participa şi la acţiuni cultural – sportive, iar cei talentaţi vor deprinde tainele jurnalismului şcolar. 
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 80.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

